CELEX: 32002R0622
Language: mt
Date: 2002-04-11 00:00:00
Title: Ir-Regolament tal-Kummissjoni (KE) Nru 622/2002 tal-11 ta'April 2002 li jistabbilixxi t-termini perentorji għas-sottomissjoni tat-tagħrif sabiex jiġu evalwati s-sustanzi tat-taħwir bi struttura kimika definita wżati ġewwa jew fuq l-oġġetti ta' l-ikel (Test b'rilevanza għaż-ŻEE)

Avviż Legali Importanti

|

32002R0622

Official Journal L 095 , 12/04/2002 P. 0010 - 0011

		Ir-Regolament tal-Kummissjoni (KE) Nru 622/2002tal-11 ta'April 2002li jistabbilixxi t-termini perentorji għas-sottomissjoni tat-tagħrif sabiex jiġu evalwati s-sustanzi tat-taħwir bi struttura kimika definita wżati ġewwa jew fuq l-oġġetti ta' l-ikel(Test b'rilevanza għaż-ŻEE)IL-KUMMISSJONI TAL-KOMUNITAJIET EWROPEW,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament (KE) Nru 2232/96 tal-Parlament Ewropew u tal-Kunsill tat-28 ta'Ottubru 1996 li jistabbilixxi proċedura Komunitarja għas-sustanzi tat-taħwir użati jew maħsuba għall-użu ġewwa jew fuq l-oġġetti ta' l-ikel [1], u b'mod partikolari Artikolu 4(1) tiegħu,Billi:(1) L-iskop tar-Regolament (KE) Nru 2232/96 huwa li tiġi stabbilita lista tas-sustanzi tat-taħwir li l-użu tagħhom huwa awtorizzat bl-esklużjoni ta' l-oħrajn kollha. Dik il-lista għandha tiġi stabbilita wara l-evalwazzjoni tas-sustanzi tat-taħwir użati ġewwa jew fuq l-oġġetti ta' l-ikel.(2) Fl-applikazzjoni ta'dak ir-Regolament, kien adottat reġistru tas-sustanzi tat-taħwir użati ġewwa jew fuq l-oġġetti ta' l-ikel bid-Deċiżjoni tal-Kummissjoni 1999/217/KE [2], kif l-aħħar emendata bid-Deċiżjoni 2002/113/KE [3].(3) It-tagħrif mitlub sabiex jiġu evalwati s-sustanzi fuq ir-reġistru kien speċifikat fir-Regolament tal-Kummissjoni (KE) Nru 1565/2000 [4] li jistabbilixxi l-programm ta' l-evalwazjoni għas-sustanzi tat-taħwir bi struttura kimika definita elenkati fid-Deċiżjoni 1999/217/KE.(4) Artikolu 3 tar-Regolament (KE) Nru 1565/2000 jagħti deskrizzjoni qasira tat-tagħrif li għandu jiġi pprovvdut mill-persuna responsabbli mit-tqegħid tas-sustanza rispettiva fis-suq sabiex titwettaq il-programm ta' evalwazzjoni. Jekk it-tagħrif għal xi sustanza partikolari ma jkunx disponibbli fi żmien sena mill-adozzjoni ta' dak ir-Regolament, il-Kummissjoni għandha tiġi mgħarrfa meta jkun possibli li dan it-tagħrif jiġi sottomess.(5) Fi żmien l-ewwel sena tal-programm ta' evalwazzjoni, il-persuni responsabbli mit-tqegħid fis-suq tas-sustanzi miġbura fir-reġistru, issottomettew permezz ta' l-Assoċjazzjoni Ewropea tat-Taħwir u l-Fwejjaħ data għal parti mis-sustanzi elenkati fid-Deċiżjoni 1999/217/KE u għarrfu lill-Kummissjoni bid-dati li fihom setgħet tiġi ssottomessa d-data li kienet tifdal.(6) Sabiex tippermetti l-progress bla xkiel tal-proċess ta' l-evalwazzjoni, il-Kummissjoni issa tinsab f'pożizzjoni li tistabbilixxi t-termini perentorji għas-sottomissjoni tat-tagħrif riferit f'Artikolu 3(1) tar-Regolament (KE) Nru 1565/2000.(7) Il-miżuri provduti f'dan ir-Regolament huma skond l-opinjoni tal-Kumitat Permanenti tal-Katina ta' l-Ikel u s-Saħħa ta' l-Annimali,ADOTTAT DAN IR-REGOLAMENT:Artikolu 11. It-termini perentorji sabiex jiġi ssottomess it-tagħrif dwar sustanzi tat-taħwir kif mitlub skond Artikolu 3(3) tar-Regolament (KE) Nru 1565/2000 huma ddikjarati fl-Anness.2. Wara talba rraġjonata mill-persuna responsabbli mit-tqegħid fis-suq ta' dawn is-sustanzi, il-Kummissjoni tista' ttawwal it-terminu perentorji. It-talba għandha tiġi ddepożitata qabel id-data tal-għeluq tat-terminu perentorju.Artikolu 2Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, il-11 ta'April 2002.Għall-KummissjoniDavid ByrneMembru tal-Kummissjoni[1] ĠU L 299, tat-23.11.1996, p. 1.[2] ĠU L 84, tas-27.3.1999, p. 1.[3] ĠU L 49, tal-20.2.2002, p. 1.[4] ĠU L 180, tad-19.7.2000, p. 8.--------------------------------------------------ANNESSIs-Sustanzi tat-tħawwir | It-terminu perentorju għas-sottomissjoni tat-tagħrif riferit f'Artikolu 3(1) tar-Regolament (KE) Nru 1565/2000 |Is-sustanzi identifikati għall-evalwazzjoni bi prijorità (immarkati bin-numru 3 fil-kolonna "Kummenti" ta' l-Anness mad-Deċiżjoni 1999/217/KE) | Il-31 ta' Diċembru 2002 |Is-Sustanzi li jappartjienu għall-gruppi 1, 2, 4, 5, 8, 9, 10, 20 ta' Anness I mar-Regolament (KE) Nru 1565/2000 | Il-31 ta' Diċembru 2002 |Is-sustanzi li jppartjienu għall-gruppi 6, 7, 14, 15, 21, 22, 23, 24,25, 29 ta' Anness I mar-Regolament (KE) Nru 1565/2000 | Il-31 ta' Awissu 2003 |Is-Sustanzi li jappartjienu għall-gruppi 3, 11, 12, 13, 16, 17, 18, 19, 26, 27, 28, 30, 31, 32, 33, 34 ta' Anness I mar-Regolament (KE) Nru 1565/2000 | It-30 ta' Ġunju 2004 |--------------------------------------------------